## Uredbu o uvjetima kojima moraju udovoljavati luke

### NN 22/1995 (31.3.1995.), Uredbu o uvjetima kojima moraju udovoljavati luke

# VLADA REPUBLIKE HRVATSKE

Na temelju članka 1041. stavka 1. točke 3. Pomorskog zakonika ("Narodne
novine", br. 17/94 i 74/94) Vlada Republike Hrvatske je na sjednici
održanoj 23. ožujka 1995. donijela

## Uredbu

### o uvjetima kojima moraju udovoljavati luke

**I. ZAJEDNIČKE ODREDBE**

Članak 1.

Ovom se Uredbom uređuju uvjeti kojima moraju udovoljavati luke kako
bi se omogučila sigurna plovidba, privezivanje, sidrenje i boravak plovnih
objekata, kao i zaštita mora od onečišćenja s brodova.

Članak 2.

Pojedini izrazi za potrebe ove Uredbe imaju sljedeće značenje:

1 luka otvorene za javni promet jest morska luka koju, pod jednakim
uvjetima može upotrebljavati svaka fizička i pravna osoba sukladno njenoj
namjeni i u granicama raspoloživih kapaciteta;

2. luke posebne nemjene jest posebna luka koja služi posebnim potrebama
trgovačkih društava, drugih pravnih osbba (marine, industrijske luke, brodogradilišni
privezi, ribarske luke i dr.) ili državnih tijela (osim vojnih luka).

Članak 3.

Luka otvorena za promet mora imati:

1. područje na kopnu i vodeni prostor na kojima se mogu sigurno privezivati
i sidriti plovni objekti;

2. objekte sigurnosti plovidbe sukladno namjeni luke navedenoj u ugovoru
o davanju luke na upravljanje;

3. uredno održavanje dubina na mjestima za sidrenje, prilaženje i pristajanje
prema objavljenim podacima;

4. obalu koja omogućuje siguran privez i zaštitu plovnih objekata i
korištenje u svim vremenskim okolnostima;

5. uređene i osvijetljene prilazne putove i radne površine za ukrcaj
odnosno iskrcaj tereta, te za rad i kretanje osoblja, putnika i prometnih
sredstava;

6. osiguran prihvat tekućih i krutih otpadaka s plovnih objekata sukladno
namjeni i veličini luke;

7. osigurana sredstva i opremu za čišćenje vodenog područja luke od
tekućih i krutih otpadaka.

**II. LUKE OTVORENE ZA MEĐUNARODNI PROMET**

A. Luke otvorene ze međunerodni javni promet

Članak 4.

Pored uvjeta iz članka 3. ove Uredbe luke otvorene za međunarodni javni
promet moraju osigurati:

1. peljarsku službu 24 sata dnevno;

2. usluge lučkog tegljenja 24 sata dnevno;

3. privezivačku službu 24 sata dnevno;

4. zgradu odnosno prostoriju uređenu za primanje putnika i prtljage
i boravak putnika, ako je luka namijenjena putničkom prometu;

5. uređaje za prekrcaj i smještaj tereta, ovisno o namjeni luke;

6. sredstva, opremu i obučeno osoblje za protupožarnu zaštitu u opsegu
koji ovisi o namjeni luke;

7. službu kontrole pristajanja, sidrenja, boravka i plovidbe plovnih
objekata na lučkom području 24 sata dnevno,

8. uslugu opskrbe brodova gorivom, mazivom, pitkom vodom i električnom
energijom;

9. pružanje hitne zdravstvene pomoći;

10. uslugu higijensko-sanitarne zaštite i obavljanje dezinfekcije, dezinsekcije
i deratizacije broda i luke;

11. uslugu opskrbe brodova, posade i putnika prijeko potrebnim proizvodima;

12. pružanje PTT usluga.

**B. Luke posebne nemjene otvorene za međunarodni promet**

Članak 5.

Pored uvjeta iz danka 3. ove Uredbe luke posebne namjene otvorene za
međunarodni promet moraju osigurati: 1. uslugu peljarenja, ako u luku uplovljavaju
brodovi koji podliježu peljarenju; 2. uslugu lučkog tegljenja, ako u luku
uplovljavaju brodovi kojima je ta usluga potrebna zbog sigurnosti plovidbe;
3. privezivačku službu; 4. uređaje za prekrcaj i smještaj tereta ovisno
o namjeni luke; 5. sredstva, opremu i obučeno osoblje za protupožarnu zaštitu
u opsegu koji ovisi o namjeni luke; 6. kontrolu pristajanja, sidrenja,
boravka i plovidbe plovnih objekata na lučkom području 24 sata dnevno;
7. opskrbu plovnih objekata gorivom, pitkom vodom, električnom energijom,
prehrambenim proizvodima, pružanjem hitne zdravstvene pomoći, kao i PTT
usluga. Odredbe iz stavka 1. točke 3., 5., 6. i 7. ovog članka, osim opskrbe
gorivom odnose se i na marine (turističke luke) sukladno njihovoj namjeni
i vrsti plovnih objekata koji ih koriste.

**III. LUKE OTVORENE ZA DOMAĆI PROMET**

A. Luke otvorene za domaći javni promet

Članak 6.

Pored uvjeta iz članka 3. ove Uredbe, luke otvorene za domaći javni
promet moraju osigurati: 1. uslugu priveza plovnih objekata za luke u koje
uplovljavaju brodovi koji obavljaju obalni linijski putničko-trajektni
promet;

2. uređeni i zaštičeni prostor za putnike i prtljagu ako je luka namijenjena
putničkom prometu;

3. uređaje za prekrcaj i smještaj tereta, ovisno o namjeni luke;

4. protupožarnu opremu, ovisno o namjeni luke;

5. mogućnost opskrbe plovila pitkom vodom i električnom energijom, ovisno
o veličini i namjeni luke;

6. mogućnost pružanja hitne zdravstvene pomoći i PTT usluga. Male luke
i lučice domaćeg javnog prometa u kojima je promet manjeg opsega, lučka
kapetanija može osloboditi ispunjenja obveza iz stavka 1. točaka 2., 3.,
5. i 6. ovog članka.

**B. Luke posebne nemjene otvorene ze domaći promet**

Članak 7.

Pored uvjeta iz članka 3. ove Uredbe, luke posebne namjene otvorene
za domaći promet moraju imati:

1. uređaje za prekrcaj i smještaj tereta, ovisno o namjeni luke;

2. protupožarnu opremu, ovisno o namjeni luke;

3. osiguranu mogućnost opskrbe plovila pitkom vodom i električnom energijom,
ovisno o veličini i namjeni luke;

4. osiguranu mogućnost pružanja hitne zdravstvene pomoći i PTT usluga.

Male luke i lučice posebne namjene otvorene za domaći promet u kojima
je promet manjeg opsega, lučka kapetanija može osloboditi ispunjenja obveza
iz stavka 1. točka 3. i 4. ovog članka.

**IV. KAZNENE ODREDBE**

Članak 8.

Kaznit će se za pomorski prekršaj tijelo koje upravlja lukom u iznosu
od 10.000 kuna do 30.000 kuna:

1. ako luka nije opremljena sukladno članku 3 ove Uredbe;

2. ako luka otvorena za međunarodni promet nije ispunila uvjete iz članka
4. ove Uredbe;

3. ako luka posebne namjene otvorena za međunarodni promet nije ispunila
uvjete iz članka 5. ove Uredbe;

4. ako luka otvorena za domaći javni promet nije ispunila uvjete iz
članka 6. ove Uredbe;

5. ako luka posebne namjene otvorena za domaći promet nije ispunila
uvjete iz članka 7. ove Uredbe; 6.

ako ne dostavlja izvješće sukladno članku 9. stavku 1. i članku 10.
ove Uredbe.

**V. ZAVRŠNE ODREDBE**

Članak 9.

Tijelo koje upravlja lukom obvezno je jednom godišnje nadležnoj lučkoj
kapetaniji dostaviti iavješće o stanju dubina iz članka 3. stavka 1. točke
3. ove Uredbe, ovjereno od ovlaštene osobe. Navedeni podaci objavljuju
se u Peljaru Jadranskog mora u izdanju Državnog hidrografskog instituta.

Članak 10.

Pravna ili fizička osoba koja upravlja lukom obvezna je dostaviti nadležnoj
lučkoj kapetaniji podatke o maksimalno dozvoljenom opterećenju obale i
opreme za privez plovnih objekata iz članka 3. stavka 1. točke 4. ove Uredbe.

Članak 11.

Lučka kapetanija odredit će prema veličini i namjeni luke, a sukladno
domaćim i međunarodnim propisima, za svaku pojedinu luku minimalne uvjete
iz članka 3 stavka 1 točke 6. ove Uredbe.

Članak 12.

Nadzor nad primjenom ove Uredbe obavljaju inspektori sigurnosti plovidbe
Ministarstva pomorstva, prometa i veza i lučkih kapetanija.

Članak 13.

Pored ovih uvjeta luke moraju udovoljavati i ostalim uvjetima propisanim
posebnim propisima.

Članak 14.

Danom stupanja na snagu ove Uredbe prestaje važiti Uredba o uvjetima
kojima moraju udovoljavati luke odnosno pristaništa za međunarodni promet
i plovni putovi na kojima važe međunarodni i međudržavni režim plovidbe
("Narodne novine", broj 53/91), u dijelu koji se odnosi na luke
otvorene za međunarodni promet.

Članak 15.

Ova Uredba stupa na snagu danom objave u "Narodnim novinama".

Klasa: 342-21/95-01/01

Urbroj: 5030116-95-2

Zagreb, 23. ožujka 1995.

Predsjednik

**Nikica Valentić,** v. r.

Uredba, NN 22/1995-437